Jah, fotograafiks, lihtsalt otsustasin, et hakkan fotograafiks, üleöö. Ei, tegelikult on fotograafiks saamine minu elus olnud pikk protsess ning see otsus ei sündinud üleöö ja kergelt.
#000001
Esialgu köitis mind kõige rohkem looduse pildistamine, eriti makrofotograafia. Kõige rohkem meeldis mulle algusaegadel pildistada lilli ja taimi, ma usun et ma pole ainus. :) Käisin ema käest võetud klaasipesuvahendi pudeliga, mille täitsin veega, mööda metsasid ringi ja pildistasin. Pritsisin lille märjaks, et oleks ikka lahedam, sest veetilgad lillel, mis saaks veel parem olla. Läänemaa koolide vahelisel fotokonkursil õnnestus mul saada "ära märgitud töö" tunnustus. Auhinnaks oli 2 pildialbumit 10x15 piltidele. Muide selle pildi peal oli kahe viinamäeteo suguühe.
#000003
Lisaks koolist saadud teadmistele, võimalustele ja kogemustele andis mulle palju võimalusi kohvikusse tööle minek, kus sain tuttavaks Kuressaare meisterkokkadega ning kus avanes mul võimalus pildistada toitusid ja menüüsid. Kohvikus töötamine ning toiduvalmistamise sõna otseses mõttes köögipoolega tutvumine, on põhjus miks ma toidu pildistamist nii väga armastan. Näha seda vaeva, katsetamist, pingutamist, täpsust ja professionaalsust, on olnud tõeline privileeg. Tervitaks siin kohal Alarit, Sandrit ja Kaupot, tänu kellele see kõik võimalikuks sai. Menüüde pildistamine on sellest ajast mulle väga südamelähedane. Näiteks pildistasime Sveni ja Alariga ühel pühapäeva hommikul Alari sauna eesruumis ja õue peal kalaroogasid, mille Alar oli teinud. Ning mõni aeg hiljem Retro Kohviku eriõhtusöögi roogasid.
#000009
Alari saunas pildistamise ja Kahes Kokas menüü pildstamise vahele jäi ka minu oma esimese kaamera ostmine, milleks oli Nikon D800E ja sinna ette 50mm f1.8, millele lisandus mõne aja pärast Sigma 150mm macro f2.8.
#000011
Siit algas minu nelja aastane kleepimisajastu. Läksin tööle Reklaamipaigaldusse ning kleepisin maailma värvilisemaks. Kleepisin kaubanduskeskuste vaateaknaid, autosid, seinasid, kiivreid, mootorrattaid ja kõike muud, mida andis kleepida. Kleepimise vahele jäi ka aega arendada oma fotograafia oskusi. Tekkis võimalus pildistada minu jaoks esimest pulma ning teha mõned toote pildistamised.
#000013
Ühel hetkel töö kõrvalt jäi aega aina vähemaks ning otsustasin pildistamisse väikse pausi teha. Müüsin maha oma kaamera ning kustutasin arvutist Photoshopi, et natukene mõtteid puhastada.
#000014
Mõni aasta hiljem otsustasin taas omale kaamera soetada. Näpud hakkasid sügelema ja looduses ning linnaruumis liikudes hakkasid tekkima hetked, kus vaatasin ringi ja nägin fotosid enda ümber, mida saaks teha, aga mida polnud, oli kaamera. Mõtlesin pikalt ning peale pikka kaalumist ostsin omale Fujifilmi X-T20 kaamera koos 12mm lainurga ning 35mm f2 objektiiviga. Sellega sai pildistatud ja filmitud umbes aastake, kui otsustasin X-T20 suurema venna X-T2 kasuks. Kui mõtlete, mis asi see Fujifilm veel on, siis te ei ole ainukesed, ka mina mõtlesin alguses. Omale kaamerat valides mõtlesin pikalt, kas Canon või Nikon või hoopis Sony. Koolis sain kasutada palju Canoni tehnikat, omal oli olnud Nikon, kuid miski nagu ütles mulle, et miks ma peaksin tahtma tassida seda suurt ja rasket peegelkaamerat kaasas. Nii ma otsustasingi Fuji kasuks ja ma pean ütlema, ma ei ole pidanud pettuma. Muide X-T20ga õnnestus mul võita Looduse Aasta Foto auhind Tantsiv Hunt ehk esimene koht maastikupiltide kategoorias.
#000015
Peale viit aastat Tallinnas elamist avanes mul võimalus võtta oma seitse asja, naine ja laps ning kolida maale. Tõmbasime Tallinnas otsad kokku, müüsime maha oma korteri ning seadsime end sisse Põlvamaa metsade vahele. Lõuna-Eesti maastik on mind alati köitnud ning looduse keskel on mõnus.
#000017
Kokkuvõtteks olen otsustanud elus teha seda, mis mulle meeldib ning mida armastan. Suur tänu inimestele, kes on olnud mulle toeks nii heade sõnade, võimaluste kui fototehnikaga. Hindan väga teie kõigi panust sellesse, kuhu ma olen hetkel jõudnud.
#000023
Kui sulle meeldis seda juttu lugeda ning sooviksid edaspidi ka minu tegemistel silma pea hoida, siis anna mulle sellest teada.
#000024
Järgmise korrani! Seniks aga cheers ja ilusaid pilte!
#000025
PulmafotograafToidufotoraaffotograaf tarumaalfotograaf põlvamaalPortree fotosessioonFotosessioonidkuidas ma alustasinfotograaf
#000026